rejauldu/bengali-wikipedia huggingface dataset:
যাত্রাবাড়ী বাংলাদেশের রাজধানী ঢাকার একটি থানা। এটি ঢাকা দক্ষিণ সিটি কর্পোরেশন এলাকায় অবস্থিত। ওসি হিসেবে দায়িত্ব পালন করছেন কামরুজ্জামান তালুকদার।    নামকরণ  ১৯৫০ সালে যাত্রাবাড়ী ছিল একটি নিভৃত পল্লী। যাত্রাবাড়ী এলাকাটি একসময় ব্রাহ্মণচিরণ মৌজার অন্তর্ভুক্ত ছিল। যাত্রাবাড়ীসহ বিরাট একটি এলাকা ব্রাহ্মণচিরণ নামে পরিচিত ছিল।   ব্রাহ্মণচিরণ এলাকার একটি বাড়িতে যাত্রামন্ডপ ছিল। প্রায়ই সেখানে যাত্রাপালা হতো। একমাত্র যাত্রাই ছিল চিত্তবিনোদনের উৎস। তাই যাত্রার প্রতি লোকজনের আগ্রহ ছিল বেশি। যে বাড়িটিতে যাত্রামন্ডপটি অবস্থিত সেটিকে লোকজন তখন যাত্রাবাড়ী নামে ডাকতো। সেই থেকেই এলাকাটির নাম যাত্রাবাড়ী হিসাবে পরিচিত হয়। নাজির হোসেন, "কিংবদন্তির ঢাকা", তৃতীয় সংস্করণ, এপ্রিল ১৯৯৫, থ্রিস্টার কো-অপারেটিভ মালটিপারপাস সোসাইটি লিঃ, ঢাকা, পৃষ্ঠা ৩৭২, ৩৭৩   ইতিহাস  ঢাকা শহরের একেবারে পাশেই অবস্থিত ছিল যাত্রাবাড়ী। পাকিস্তান আমলেও যাত্রাবাড়ী ছিল নিভৃত পল্লী। মুনতাসীর মামুন, "ঢাকা: স্মৃতি বিস্মৃতির নগরী", পরিবর্ধিত সংস্করণ, জুলাই ২০০৮, অনন্যা প্রকাশনী, ঢাকা, পৃষ্ঠা ২১৬, ISBN 984-412-104-3 তবে সেখানে গ্রামের মতো পরিবেশ ছিল। ফুলকপি, বাঁধাকপি ও অন্যান্য তরকারি প্রচুর ফলতো সেই এলাকায়। তবে যাত্রাবাড়ীর বর্তমান চিত্র সম্পূর্ণই অন্যরকম।   বর্তমান চিত্র  সময়ের সাথে সাথে পাল্টে গেছে যাত্রাবাড়ী এলাকার পরিধি। বর্তমানে যাত্রাবাড়ী এলাকাটি উত্তর ও দক্ষিণ যাত্রাবাড়ী নামে দুভাগে পরিচিত হয়ে থাকে। শুধু তাই নয়, মাতুয়াইল ইউনিয়ন, সারুলিয়া ইউনিয়ন, দনিয়া ইউনিয়ন (একাংশ) বাতিল হয়ে বর্তমানে ঢাকা দক্ষিণ সিটি কর্পোরেশনের অন্তর্গত হয়েছে এবং যাত্রাবাড়ী থানা অধীন বর্ধিত এলাকা হচ্ছে শেখদী, কাজলা, মাতুয়াইল মৃধাবাড়ি, কোনাপাড়া, ডগার (একাংশ), মাতুয়াইল দক্ষিণপাড়া, গোবিন্দপুর, কোনাপাড়া, জঙ্গলবাড়ি শরীফপাড়া, কেরানি পাড়া, রায়েরবাগের একাংশ, ভাঙ্গা প্রেস।   শিক্ষা প্রতিষ্ঠানসমূহ  তা‘মীরুল মিল্লাত কামিল মাদ্রাসা  যাত্রাবাড়ী আইডিয়াল স্কুল এন্ড কলেজ  শহীদ জিয়া স্কুল এন্ড কলেজ  শেখদি আব্দুল্লাহ মোল্লা স্কুল  মাতুয়াইল আদর্শ উচ্চ বিদ্যালয়  মাতুয়াইল ১নং সরকারি প্রাথমিক বিদ্যালয়  মাতুয়াইল দাখিল মাদ্রাসা  মাতুয়াইল আব্দুল লতিফ ভুঁইয়া কলেজ  জামিয়া ইব্রাহীমিয়া মহিলা মাদ্রাসা  জামিয়া রশীদিয়া ঢাকা  অন্যান্য  বৃহত্তম কবরস্থান : মাতুয়াইল কবরস্থান  সংবাদ মাধ্যম : ভাঙ্গা প্রেস এলাকায় ইত্তেফাক পত্রিকার জেনিথ প্যাকেজিং প্রেস, পশ্চিম মাতুয়াইলে জাতীয় সাপ্তাহিক শিকড় সন্ধানে পত্রিকার কার্যালয়।   তথ্যসূত্র   বিষয়শ্রেণী:ঢাকা বিষয়শ্রেণী:ঢাকা জেলার থানা বিষয়শ্রেণী:ঢাকার ভূগোল
জয়দেব হালদার হলেন একজন ভারতীয় রাজনীতিবিদ, যিনি সর্বভারতীয় তৃণমূল কংগ্রেসের রাজনীতির সাথে যুক্ত। ২০১১ সাল থেকে তিনি পশ্চিমবঙ্গ বিধানসভায় মন্দিরবাজার বিধানসভা কেন্দ্রের বিধায়ক হিসেবে দায়িত্ব পালন করছেন।List of Winners in West Bengal 2011List of Winners in West Bengal 2016  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:দক্ষিণ চব্বিশ পরগনা জেলার ব্যক্তি বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ বিষয়শ্রেণী:পশ্চিমবঙ্গ বিধানসভার সদস্য ২০১১-২০১৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
সৈয়দ উদ্দিন আহমেদ যিনি ছটকু আহমেদ নামে অধিক পরিচিত (জন্ম ৬ অক্টোবর ১৯৪৬) হলেন একজন বাংলাদেশী চলচ্চিত্র পরিচালক, প্রযোজক, কাহিনীকার এবং চিত্রনাট্যকার। ১৯৮৬ সালে গৃহ বিবাদ চলচ্চিত্রের সেরা গীতিকার, কাহিনীকার ও সংলাপ রচয়িতা হিসেবে তিন বিষয়ে বাচসাস পুরস্কার লাভ করেন। ১৯৮৯ সালে তিনি সত্য মিথ্যা চলচ্চিত্রে শ্রেষ্ঠ সংলাপ রচয়িতা হিসেবে বাংলাদেশ জাতীয় চলচ্চিত্র পুরস্কার লাভ করেন।  তার পরিচালিত সত্যের মৃত্যু নাই চলচ্চিত্রটি বাংলাদেশের সর্বাধিক ব্যবসাসফল চলচ্চিত্রসমূহের মধ্যে অন্যতম।   প্রারম্ভিক জীবন  ছটকু আহমেদ ১৯৪৬ সালের ৬ অক্টোবর মুন্সীগঞ্জ জেলার (তৎকালীন বিক্রমপুর) সদর উপজেলার রামপাল ইউনিয়নের পানহাটা গ্রামে জন্মগ্রহণ করেন।   কর্মজীবন  ছটকু আহমেদ ১৯৬২ সালে রবীন্দ্রনাথ ঠাকুরের ডাকঘর নাটক অবলম্বনে নির্মিত নাটক পরিচালনা করেন। তিনি ১৯৬৬ সালে ‘অমর জীবন’ নামে একটি ধারাবাহিক নাটক রচনা করেন। একই বছর ‘দিঠি’ একটি নাটক পরিচালনা করেন। ১৯৭২ সালের ১৬ জুলাই ঋত্বিক ঘটক তিতাস একটি নদীর নাম চলচ্চিত্র নির্মাণ শুরু করার পর ছটকু আহমেদ এতে সহকারী পরিচালক হিসেবে কাজ করেন এবং এর মাধ্যমেই তার চলচ্চিত্রে আগমন ঘটে কর্মজীবনে তিনি সাড়ে তিন শতাধিকের অধিক পূর্ণদৈর্ঘ্য চলচ্চিত্রের কাহিনী, চিত্রনাট্য ও সংলাপ রচনা করেছেন। এর মধ্যে বেশ কিছু ছবি জাতীয় চলচ্চিত্র পুরস্কার লাভ করে।   উল্লেখযোগ্য চলচ্চিত্র  ছটকু আহমেদ বেশ কিছু পূর্ণদৈর্ঘ্য চলচ্চিত্র পরিচালনা করেছেন। তার মধ্যে উল্লেখযোগ্য হল:    নাত বৌ (১৯৮২)  রাজদন্ড (১৯৮৪)  গৃহবিবাদ (১৯৮৬)  অত্যাচার (১৯৮৭)  চেতনা (১৯৯০)  মায়া মমতা (১৯৯৪)  সত্যের মৃত্যু নাই (১৯৯৬)  বুকের ভিতর আগুন (১৯৯৭)  মিথ্যার মৃত্যু (১৯৯৮)  বুক ভরা ভালোবাসা (১৯৯৯)  বর্ষা বাদল (২০০০)   শেষ যুদ্ধ (২০০২)   মহা তান্ডব (২০০২)   আজকের রূপবান (২০০৫)  প্রতিবাদী মাস্টার (২০০৫)   আহারে জীবন (২০২৪)  পাথরের মন''   ব্যক্তিগত জীবন  ছটকু আহমেদ ব্যক্তিগত জীবনে ১৯৭৯ সালের ১৮ নভেম্বর মাসরুবাহ আহমেদ এপির সাথে বিবাহবন্ধনে আবদ্ধ হন। এই দম্পতির চার কন্যা সন্তান রয়েছে।যারা সবাই মাস্টার্স ডিগ্রি সম্পন্ন করেছেন।এর মধ্যে উনার সর্বকনিষ্ট কন্যা নাজিয়া আহমেদ শ্বেতা সোনারগাঁও ইউনিভার্সিটিতে প্রভাষক হিসাবে কর্মরত।তার স্বামী বাংলাদেশ সেনাবাহিনীতে ক্যাপ্টেন হিসাবে কর্মরত।   পুরস্কার ও সম্মাননা   বাংলাদেশ জাতীয় চলচ্চিত্র পুরস্কার (১৯৮৯)  বাচসাস পুরস্কার (১৯৮৬)  প্রধানমন্ত্রী 'আইডিইবি' স্বর্ণপদক (২০১৮)  বাংলাদেশের চলচ্চিত্রে অসামান্য অবদান রাখায় আজীবন সম্মাননা (২০১৮)  আজীবন সদস্য - চলচ্চিত্র পরিচালক সমিতি ও শিল্পী ঐক্যজোট   তথ্যসূত্র   বিষয়শ্রেণী:১৯৪৬-এ জন্ম বিষয়শ্রেণী:জীবিত ব্যক্তি বিষয়শ্রেণী:মুন্সীগঞ্জ জেলার ব্যক্তি বিষয়শ্রেণী:শ্রেষ্ঠ সংলাপ রচয়িতা বিভাগে জাতীয় চলচ্চিত্র পুরস্কার (বাংলাদেশ) বিজয়ী বিষয়শ্রেণী:বাচসাস পুরস্কার বিজয়ী বিষয়শ্রেণী:বাংলাদেশী চলচ্চিত্র পরিচালক বিষয়শ্রেণী:বাংলাদেশী চলচ্চিত্র ব্যক্তিত্ব বিষয়শ্রেণী:বাংলাদেশী পুরুষ চিত্রনাট্যকার বিষয়শ্রেণী:বাংলাদেশী চিত্রনাট্যকার বিষয়শ্রেণী:বাংলাদেশী চলচ্চিত্র প্রযোজক
ডান|থাম্ব|273x273পিক্সেল|  ৯৭১ সালের দিকে নির্মিত একটি মসজিদের সাথে সংযুক্তমিশরের কায়রোতে অবস্থিত আল-আজহার ইসলামিক বিশ্ববিদ্যালয়, কিছু সুন্নি মুসলমান এটিকে বিশ্বের সর্বোচ্চ সুন্নি মুসলিম কর্তৃপক্ষের একটি হিসাবে বিবেচনা করে।  ইসলাম হল মিশরের প্রভাবশালী ধর্ম, প্রায় ৯০% মিশরীয় মুসলমান হিসাবে চিহ্নিত। মিশরীয় মুসলমানদের সংখ্যাগরিষ্ঠ সুন্নি ইসলামের অনুসারী এখানকার একটি ছোট সংখ্যালঘু অংশ শিয়া ইসলাম মেনে চলে। ১৯৮০ সাল থেকে, ইসলাম মিশরের রাষ্ট্রধর্ম হিসাবে কার্যকর হয়ে আছে।An Independent Voice for Egypt’s al-Azhar? AHMED MORSY. 13 JULY 2011. একটি ধর্মীয় আদমশুমারির অভাবে মিশরীয় আদমশুমারিতে অমুসলিম সংখ্যালঘুদের কথিত কম গণনার কারণে, মুসলমানদের প্রকৃত শতাংশ জানা যায় না; শতাংশ হিসাবে মিশরীয় খ্রিস্টানরা দেশটির দ্বিতীয় বৃহত্তম ধর্মীয় গোষ্ঠী; অনুমান করা হয় তারা জনসংখ্যার ৬% থেকে ১১% এর মধ্যে।   আরও দেখুন    দেশ অনুযায়ী ইসলাম   তথ্যসূত্র    বহিঃসংযোগ    ক্যারাইল মারফির সাথে প্যাশন ফর ইসলাম: শেপিং দ্য মডার্ন মিডল ইস্ট-দ্য ইজিপশিয়ান এক্সপেরিয়েন্স-এ বুকনোট ইন্টারভিউ, 3 নভেম্বর 2002।   এই নিবন্ধটি এই উত্স থেকে পাঠ্য অন্তর্ভুক্ত করে, যা    বিষয়শ্রেণী:মিশরে ধর্ম বিষয়শ্রেণী:মিশরে ইসলাম
থাম্ব|সিজার দিয়াজ সিসনেরোস আর্জেন্টিনার ইতিহাস চারটি প্রধান অংশে বিভক্ত হতে পারে: প্রাক-কলম্বিয়ান সময় বা প্রাথমিক ইতিহাস (ষোড়শ শতাব্দী পর্যন্ত), উপনিবেশিক সময় (১৫৩০-১৮১০), জাতি গঠনের সময়কাল (১৮১০-১৮৮০) এবং আধুনিক আর্জেন্টিনার ইতিহাস (প্রায় ১৮৮০ সালের)।   দক্ষিণ আমেরিকার দক্ষিণ উপকূলের একটি দেশ হ'ল এই আর্জেন্টিনা। বর্তমান আর্জেন্টিনা অঞ্চলের প্রাগৈতিহাসিক ঘটনাটি প্রায় ১৩,০০০ বছর আগের যখন পাতাগোনিয়ার দক্ষিণ দিকে প্রথম মানব বসতি স্থাপন শুরু হয়েছিল।  এ দেশের লিখিত ইতিহাসের শুরু রিও দে লা প্লাতায় ১৫১৬ সালে জুয়ান ডিয়াজ দে সলস এর অভিযানের মধ্য দিয়ে স্পেনীয় ঘটনাপঞ্জী লেখকদের মাধ্যমে। এই সময়েই অঞ্চলটিতে স্পেনীয় দখলের সূচনা হয়।  ১৭৭৬ সালে স্পেনের রাজতন্ত্র প্রতিষ্ঠা করেছিল রিও দে লা প্লাটার ভাইসরালটি।  এই ছাতার অধীনেই ১৮১০ এর মে বিপ্লব -এর ক্রমান্বয়ে একাধিক স্বতন্ত্র রাষ্ট্রের গঠন প্রক্রিয়া শুরু হয়েছিল। এই একাধিক স্বতন্ত্র রাষ্ট্রকে ডাকা হত রিও দে লা প্লাতার ইউনাইটেড প্রদেশসমূহ নামে। ৯ জুলাই ১৮১৬ সালে স্বাধীনতার ঘোষণা এবং ১৮২৪ সালে স্প্যানিশ সাম্রাজ্যের সামরিক পরাজয়ের সাথে সাথে একটি ফেডারেল রাষ্ট্র (১৮৫৩-১৮৬১ সালে) গঠিত হয়েছিল। এটিই আজকের পরিচিত আর্জেন্টিনা প্রজাতন্ত্র।   ক্রমবর্ধমান অস্থিতিশীলতা (১৯৬৯–৭৬)  রেভোলুসিওন আর্জেন্টিনা এর ডি ফ্যাক্টো সরকারের সময়ে বামেরা গোপন আন্দোলনের (আন্ডারগ্রাউন্ড মুভমেন্ট) মাধ্যমে আবারও ক্ষমতা  বৃদ্ধি করতে শুরু করে। সেটি মূলত হিংসাত্মক গেরিলা গোষ্ঠিগুলির মাধ্যমে করা হচ্ছিল। পরে পেরোনিজমের প্রত্যাবর্তনে উত্তপ্ত জলকে শান্ত করার আশা করা হয়েছিল। কিন্তু ফল হয়েছিল এর ঠিক বিপরীত। ডানপন্থী এবং বামপন্থী পেরোনিজমের মধ্যে সৃষ্টি হয়েছিল সহিংস অমান্যতা। এর ফলে কয়েক বছর ধরে সহিংসতা ও রাজনৈতিক অস্থিতিশীলতা সংঘটিত হয়েছিল যা সমাপ্ত হয়েছিল ১৯৭৬ সালের অভ্যুত্থানের সাথে ।   পরাভবের বছর (১৯৬৯–৭৩)  বিপ্লবী কমিউনিস্ট পার্টি এর প্রাক্তন সদস্যদের সমন্বয়ে গঠিত ফুয়েরজাস আরমাদাস দে লিবেরাসিয়ঁ (এফএএল) এর নেতৃত্বে ১৯৬৯ সালের এপ্রিলে বিভিন্ন সশস্ত্র ক্রিয়াকলাপ সংঘটিত হয়েছিল। এর ফলে নেতৃত্ব দেওয়া এফএএল সদস্যদের মধ্যে বেশ কয়েক জনকে গ্রেপ্তার করা হয়। এটি ছিল আর্জেন্টিনার প্রথম বামপন্থী শহুরে গেরিলা পদক্ষেপ। এই বিচ্ছিন্ন পদক্ষেপের পাশাপাশি কর্ডোবাজো সে বছরই চালু সিজিটি ডি লস আর্জেন্টিনোস এবং তার কর্ডোবেস নেতা আগুস্তিন টোসকো দ্বারা ঘোষিত দেশব্যাপী বিক্ষোভ দেখানো শুরু করা হয়েছিল। ঐ একই বছরে গণ বিপ্লব সেনা (ইআরপি) ট্রটস্কিবাদী শ্রমিকদের বিপ্লব পার্টির সামরিক শাখা  গঠিত হয়েছিল। তারা উচ্চ পদস্থ সমৃদ্ধ আর্জেন্টিনীয় ব্যক্তিদের অপহরণ ক'রে মুক্তিপণ দাবি করে।  "ডি ফ্যাক্টো" সামরিক রাষ্ট্রপতিদের মধ্যে সর্বশেষ আলেজান্দ্রো লানুসে ১৯৭১ সালে নিযুক্ত হন এবং পেরোনবাদী শ্রমিকদের বিক্ষোভ অব্যাহত থাকায় পরিবেশের মধ্যে গণতন্ত্রের পুনঃপ্রতিষ্ঠার চেষ্টা করেছিলেন।    তথ্যসূত্র    বহিঃসংযোগ   U.S. State Department Background Note: Argentina  History World: History of Argentina  British Settlers in Argentina and Uruguay—studies in 19th and 20th-century emigration  Democratic Transition in Argentina from the Dean Peter Krogh Foreign Affairs Digital Archives
মুনিম খান খান-ই-খানান মুঘল সম্রাট হুমায়ূন ও আকবর অধীনে একজন উচ্চপদস্থ সেনাপতি ছিলেন। তার উপাধী ছিলোখান-ই-খানান, ১৫৬০ সালে সম্রাট আকবর তাকে এই উপাধী দিয়ে উপাধি দিয়ে ওয়াকিল পদে নিয়োগ করেন। আইন-ই-আকবরী গ্রন্থে পাওয়া যায় তার আসল নাম ছিলো মির্জা মুনিম বেগ ১৫৬৪ খ্রিষ্টাব্দ পর্যন্ত এই পদে বহাল ছিলেন। তিনি সম্রাট আকবরের প্রধানমন্ত্রী হিসেবেও নিয়োগ পেয়েছিলেন। তারপর ১৫৬৪ সালে উজবেক বিদ্রোহ দমনের পর তিনি জৌনপুরের সুবাদার নিযুক্ত হন। পূর্বাঞ্চলের জেলাসমূহ তার অধীনে ন্যস্ত করা হয়। ১৫৭৪-১৫৭৫ সালে তিনি বাংলা ও বিহারের সুবাদার ছিলেন। ১৫৭৪-৭৫ খ্রিষ্টাব্দে সম্রাট আকবর মনসবদরি প্রথা প্রবর্তন করে মুনিম খানকে তৎকালীন সর্বোচ্চ পাঁচ হাজারী মনসবদারের মর্যাদা প্রদান করেন।   জাতি  তার পূর্বপুরুষ আন্দিজান (বর্তমান উজবেকিস্তান) থেকে এসেছিলেন। তার বাবার নাম মিরান বেগ আন্দিজানি।   দাউদ খানের বিরুদ্ধে অভিযান  বাংলার সুলতান  দাউদ খান কররানী সম্রাট আকবরের বশ্যতা অস্বীকার করলে সম্রাট বাংলা আক্রমণের পরিকল্পনা করেন এবং মুনিম খানকে দাউদের বিরুদ্ধে প্রেরণ করেন। মুনিম খানের অভিযান ব্যর্থ হওয়ায় ১৫৭৪ খ্রিষ্টাব্দে আকবর নিজেই দাউদের বিরুদ্ধে  অগ্রসর হন এবং হাজীপুর ও পাটনা থেকে দাউদকে বিতাড়ন করে রাজধানী প্রত্যাবর্তন করেন। দাউদের বিরুদ্ধে চূড়ান্ত অভিযানের ভার মুনিম খান ও টোডরমলের উপর ন্যস্ত করা হয়। মুনিম খান ২০,০০০ সৈন্য নিয়ে বাংলার দিকে অগ্রসর হন এবং বিনা বাধায় সুরজগড়, মুঙ্গের, ভাগলপুর ও কহলগাঁও অধিকার করে তেলিয়াগড়ি গিরিপথে পৌঁছেন। এখানে দাউদ প্রতিরোধ ব্যূহ রচনা করেন। মুনিম খানের নেতৃত্বে মুগল বাহিনী স্থানীয় জমিদারদের সাহায্যে রাজমহল পবর্তমালার মধ্য দিয়ে অগ্রসর হয়। মুনিম খান ১৫৭৪ খ্রিষ্টাব্দের ২৫ সেপ্টেম্বর  বাংলার রাজধানী তান্ডায় প্রবেশ করেন। ১৫৭৫ খ্রিষ্টাব্দে ৩ মার্চ সুবর্ণরেখা নদীর নিকট সংঘটিত তুকারয়ের যুদ্ধে দাউদ পরাজিত হয়ে পালিয়ে যান। তার পশ্চাদ্ধাবন করে রাজা টোডরমল ভদ্রকে উপস্থিত হন। দাউদ কটক দুর্গে আশ্রয় গ্রহণ করেন। রাজা টোডরমল কটক অবরোধ করলে দাউদ নিরুপায় হয়ে সন্ধির প্রস্তাব দেন এবং ১২ এপ্রিল মুনিম খানের নিকট আত্মসমর্পণ করেন। উভয়পক্ষে সন্ধি স্বাক্ষরিত হয়। মুনিম খান রাজধানী তান্ডা থেকে গৌড়ে সরিয়ে নেন। কিন্তু গৌড় বহুকাল পরিত্যক্ত থাকায় বাসোপযোগী ছিল না।   মৃত্যু  ১৫৭৫ সালের ২৩ অক্টোবর মুনিম খান প্লেগ রোগে মারা যান। তার মৃত্যুর পর দাউদ খান ফিরে আসে ও গৌড় দখল করেন।    তথ্যসূত্র   বিষয়শ্রেণী:১৫৭৫-এ মৃত্যু বিষয়শ্রেণী:বাংলার গভর্নর বিষয়শ্রেণী:বাংলার শাসক বিষয়শ্রেণী:মুঘল সেনাপতি বিষয়শ্রেণী:বাংলার সুবাহদার বিষয়শ্রেণী:১৫২৫-এ জন্ম বিষয়শ্রেণী:১৬শ শতাব্দীর ভারতীয় ব্যক্তি
দর্শনশাস্ত্রের আলোচনায় ক্ষুর বলতে এমন একটি মূলনীতি বা গড়পড়তা নিয়মকে বোঝায় যা কোনও ঘটনার অসম্ভাব্য ব্যাখ্যাগুলিকে "চেঁছে ফেলতে" অর্থাৎ দূর করতে সাহায্য করে বা অপ্রয়োজনীয় পদক্ষেপ এড়াতে সাহায্য করে।  নিচে কিছু উল্লেখযোগ্য দার্শনিক ক্ষুর দেওয়া হল: অক্কামের ক্ষুর:  অধিকতর সরল ব্যাখ্যাগুলির সঠিক হবার সম্ভাবনা বেশি; অপ্রয়োজনীয় বা অসম্ভাব্য পূর্বানুমান পরিহার করুন। হ্যানলনের ক্ষুর: যেখানে কোনও কিছুর ব্যাখ্যায় নির্বুদ্ধিতাকে পর্যাপ্ত কারণ হিসেবে গণ্য করা যায়, সেখানে কখনোই অপচিকীর্ষাকে কারণ হিসেবে গণ্য করবেন না। হিচেন্‌সের ক্ষুর: যা কোনও সাক্ষ্যপ্রমাণ ছাড়াই দাবি করা যায়, তা কোনও সাক্ষ্যপ্রমাণ ছাড়াই নাকচ করা যায়। হিউমের শিরোশ্ছেদক: যা হয় তা থেকে যা হওয়া উচিত, তাতে উপনীত হওয়া যায় না। "যদি কোনও কারণ কোনও ফলাফল উৎপাদনে জন্য পর্যাপ্ত না হয়, তাহলে হয় আমাদেরকে হয় সেই কারণটিকে প্রত্যাখ্যান করতে হবে, অথবা সেই কারণটিকে এমনভাবে বৈশিষ্ট্যায়িত করতে হবে যাতে সেটি ফলাফলের সাপেক্ষে ন্যায্য অনুপাতে গণ্য হয়।" অ্যালডারের ক্ষুর: যদি কোনও কিছুকে পরীক্ষা বা পর্যবেক্ষণের দ্বারা নিষ্পত্তি করা সম্ভব না হয়, তাহলে সেটি বিতর্কের যোগ্য নয়। Also available as  সাগানের আদর্শ: অসাধারণ দাবির জন্য অসাধারণ সাক্ষ্যপ্রমাণ আবশ্যক। পপারের খণ্ডনযোগ্যতা মূলনীতি: কোনও তত্ত্বকে যদি বৈজ্ঞানিক তত্ত্ব হিসেবে গণ্য করতে হয়, তাহলে সেটিকে অবশ্যই খণ্ডনযোগ্য হতে হবে। গ্রাইসের ক্ষুর: কার্পণ্যের মূলনীতি হিসেবে ভাষিক ব্যাখ্যার জন্য বাগার্থগত প্রতিবেশের (semantic context) তুলনায় কথোপকথনমূলক ব্যঞ্জনার্থ বেশি পছন্দনীয়।  আরও দেখুন  অপসারক যুক্তিবিন্যাস   হংস পরীক্ষা  ব্যাখ্যাকারক ক্ষমতা     মর্গানের কামান     জেব্রা (চিকিৎসাবিজ্ঞান)  তথ্যসূত্র  বিষয়শ্রেণী:ক্ষুর (দর্শন) বিষয়শ্রেণী:যুক্তি বিষয়শ্রেণী:দার্শনিক উপমিতি বিষয়শ্রেণী:বাক্যালঙ্কার কৌশল
জোলাইবাড়ি রেলওয়ে স্টেশন হল ত্রিপুরা রাজ্যের দক্ষিণ ত্রিপুরা জেলার একটি রেলওয়ে স্টেশন। এর কোড হল JLBRI । এটি জোলাইবাড়ি গ্রামের পরিবেশন করে। স্টেশনটি আগরতলা-সাব্রুম রেল সেকশনে অবস্থিত, যা উত্তর- উত্তর-পূর্ব সীমান্ত রেলওয়ের লুমডিং রেলওয়ে বিভাগের অধীনে রয়েছে।আগরতলা থেকে উদয়পুর হয়ে সাব্রুম পর্যন্ত অংশটি ৩ অক্টোবর ২০১৯ সালে চালু হয়। First Commercial Broad  Freight Train Arrives In Tripura BG railhead reaches Udaipur amid cheers   আরো দেখুন বাংলাদেশের রেলওয়ে স্টেশনের তালিকা  তথ্যসূত্র   বিষয়শ্রেণী:দক্ষিণ ত্রিপুরা জেলার রেলওয়ে স্টেশন বিষয়শ্রেণী:লামডিং রেল বিভাগ বিষয়শ্রেণী:ভারতের প্রস্তাবিত রেলওয়ে স্টেশন
রাধানগর ইউনিয়ন বাংলাদেশের রাজশাহী বিভাগের চাঁপাইনবাবগঞ্জ জেলার গোমস্তাপুর উপজেলা একটি প্রশাসনিক এলাকা।   অবস্থান ও সীমানা  গোমস্তাপুর উপজেলার দক্ষিণে। রাধানগরের পাশে রয়েছে পুনর্ভবা নদী। পশ্চিমে রয়েছে ভারতের পশ্চিমবঙ্গ। পরিসংখ্যান মোতাবেক এই ইউনিয়নে সবচেয়ে বেশি মানুষের বসবাস রয়েছে। এখানে শিক্ষিতর হার বৃদ্ধি পাচ্ছে।   ইতিহাস    প্রশাসনিক এলাকা    আয়তন ও জনসংখ্যা  ২০১১ সালের আদমশুমারী অনুসারে ইউনিয়নের মোট জনসংখ্যা ২৩,৬৫৯ জন, যার মধ্যে পুরুষ ৮৪৬৫ এবং নারী ৮৪৯৫ জন।  এই ইউনিয়নে মোট আয়তন ৩৬৯৬ হেক্টর।   দর্শনীয় স্থান   চেরাগদান/চেরাগবাতি (গ্রামঃ নগরপাড়া)   জনপ্রতিনিধি  বর্তমান চেয়ারম্যান- জনাব মতিউর রহমান ২০২২ থেকে বর্তমান ( দ্বিতীয় বারের মত) চেয়ারম্যানগণের তালিকা   আরও দেখুন    তথ্যসূত্র    বহিঃসংযোগ   বিষয়শ্রেণী:গোমস্তাপুর উপজেলার ইউনিয়ন
টমি জুরিক ( ; জন্ম: ২২ জুলাই ১৯৯১) হলেন অস্ট্রেলিয়ার একজন পেশাদার ফুটবলার, যিনি সুইস সুপার লিগের ক্লাব এফসি লুজার্ন এবং অস্ট্রেলিয়া জাতীয় দলে হয়ে একজন আক্রমণভাগের খেলোয়াড় হিসেবে খেলেন।  আন্তর্জাতিক ক্যারিয়ার ২০১৩ সালের ২৮ জুন তারিখে, সেন্ট্রাল কোস্টে অস্ট্রেলিয়া জাতীয় দলের হয়ে ট্রেইনিং ক্যাম্পে অংশগ্রহণের ডাক পান। তিনি ২০১৩ সালের ইএএফএফ ইস্ট এশিয়ান কাপে দক্ষিণ কোরিয়ার বিপক্ষে অস্ট্রেলিয়ার হয়ে অভিষেক করেন।  ২০১৫ সালের ১৩ই জানুয়ারি তৎকালীন অস্ট্রেলিয়া জাতীয় দলের কোচ আঙ্গে পোস্তেকোগলু তাকে ২০১৫ এএফসি এশিয়ান কাপে খেলার জন্য জাতীয় দলে ডাক দেন। তিনি ওমানের বিপক্ষে তার প্রথম এশিয়ান কাপ গোলটি করেন, উক্ত খেলার তিনি টিম কাহিলের বদলি খেলোয়াড় হিসেবে মাঠে নেমেছিলেন। তিনি ২০১৫ এএফসি এশিয়ান কাপের ফাইনালের অতিরিক্ত সময়ে দলের জন্য জয়সূচক গোলটিতে ভূমিকা পালন করেছিলেন।  সম্মাননা ক্লাব ওয়েস্টার্ন সিডনি ওয়ান্ডারার্স  এএফসি চ্যাম্পিয়ন্স লিগ: ২০১৪  আন্তর্জাতিক অস্ট্রেলিয়া  এএফসি এশিয়ান কাপ: ২০১৫  ব্যক্তিগত এএফসি চ্যাম্পিয়ন্স লিগ স্বপ্নের দল: ২০১৪  তথ্যসূত্র  বহিঃসংযোগ    বিষয়শ্রেণী:জীবিত ব্যক্তি বিষয়শ্রেণী:১৯৯১-এ জন্ম বিষয়শ্রেণী:অস্ট্রেলীয় পুরুষ ফুটবলার বিষয়শ্রেণী:অস্ট্রেলিয়ার আন্তর্জাতিক ফুটবলার বিষয়শ্রেণী:ফুটবল ফরোয়ার্ড বিষয়শ্রেণী:এ-লিগের খেলোয়াড় বিষয়শ্রেণী:এরেডিভিজির খেলোয়াড় বিষয়শ্রেণী:সুইস সুপার লিগের খেলোয়াড় বিষয়শ্রেণী:২০১৫ এএফসি এশিয়ান কাপের খেলোয়াড় বিষয়শ্রেণী:২০১৭ ফিফা কনফেডারেশন্স কাপের খেলোয়াড় বিষয়শ্রেণী:এএফসি এশিয়ান কাপ বিজয়ী খেলোয়াড় বিষয়শ্রেণী:অস্ট্রেলীয় প্রবাসী ফুটবলার বিষয়শ্রেণী:নেদারল্যান্ডসে প্রবাসী ফুটবলার বিষয়শ্রেণী:সুইজারল্যান্ডে প্রবাসী ফুটবলার বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:নেদারল্যান্ডসে অস্ট্রেলীয় প্রবাসী ক্রীড়াবিদ বিষয়শ্রেণী:ক্রোয়েশিয়ায় প্রবাসী ফুটবলার বিষয়শ্রেণী:ক্রোয়েশীয় বংশোদ্ভূত অস্ট্রেলীয় ব্যক্তি বিষয়শ্রেণী:ক্রোয়েশীয় প্রথম ফুটবল লিগের খেলোয়াড় বিষয়শ্রেণী:ফুটবল ক্লাব ইন্টার জাপ্রেশিচের খেলোয়াড় বিষয়শ্রেণী:মেলবোর্ন ভিক্টরি এফসির খেলোয়াড় বিষয়শ্রেণী:সিডনির ফুটবলার বিষয়শ্রেণী:পুরুষ ফুটবল ফরোয়ার্ড বিষয়শ্রেণী:২১শ শতাব্দীর অস্ট্রেলীয় পুরুষ ক্রীড়াবিদ
মোমেন্টাম হল একটি ব্রিটিশ বামপন্থী রাজনৈতিক সংগঠন যা লেবার পার্টির সমর্থক তৃণমূল আন্দোলন হিসাবে বর্ণনা করা হয়েছে; জানুয়ারী ২০১৭ থেকে, সমস্ত মোমেন্টাম সদস্যদের অবশ্যই পার্টির সদস্য হতে হবে (বা হতে হবে)। এটি ২০১৫ সালে জন ল্যান্সম্যান, অ্যাডাম ক্লুগ, এমা রিস এবং জেমস স্নাইডার দ্বারা লেবার পার্টির নেতা হওয়ার জন্য জেরেমি করবিনের সফল প্রচারণার পরে প্রতিষ্ঠিত হয়েছিল এবং ২০২১ সালে এটির ২০,০০০ থেকে ৩০,০০০ সদস্য ছিল বলে জানা গেছে   সংগঠনটি প্রতিষ্ঠিত হওয়ার পর থেকে লেবার রাজনীতিবিদ এবং সাংবাদিকদের মেরুকরণ করেছে। যদিও মোমেন্টামকে লেবার পার্টির জঙ্গি প্রবণতার সাথে দলের ডানদিকের লোকদের দ্বারা তুলনা করা হয়েছে, তবে এর তৃণমূল ব্যস্ততা এবং কার্যকর, কম বাজেটের তথ্যমূলক ভিডিওগুলি (যেমন ২০১৭ সালের সাধারণ নির্বাচনী প্রচারে ব্যবহৃত) প্রশংসা করা হয়েছে৷ সংস্থাটি মূলত স্থাপন করেছিল - এবং - দ্য ওয়ার্ল্ড ট্রান্সফর্মড -এর সাথে ঘনিষ্ঠ সম্পর্ক বজায় রাখে।   তথ্যসূত্র   বিষয়শ্রেণী:শ্রমিক দল (যুক্তরাজ্য) এর উপদল বিষয়শ্রেণী:শ্রমিক দল (যুক্তরাজ্য) এর সাথে সম্পৃক্ত সংগঠন বিষয়শ্রেণী:জেরেমি করবিন বিষয়শ্রেণী:যুক্তরাজ্যে বামপন্থী রাজনীতি
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: __প্রত্যাশিত_অসংযুক্ত_পাতা__অপসারণ করা হল।  Aishik Rehman (আলাপ) ২২:১৪, ৩১ জানুয়ারি ২০২৫ (ইউটিসি) :অ্যাবেলা অ্যান্ডারসন   – (অপসারণের প্রস্তাবনা দেখুনলগ দেখুন | মনোনয়নের পর থেকে সম্পাদনা) () এই পর্নোগ্রাফিক অভিনেত্রীর নিবন্ধটি WP:ENT বা WP:BIO কিংবা WP:GNG পূরণ করতে ব্যর্থ হয়েছে। নির্ভরযোগ্য স্বাধীন ও অ-প্রাথমিক উৎসে উল্লেখযোগ্য কভারেজ নেই। AVN পুরস্কারে মনোনয়ন উল্লেখযোগ্যতা পূরণে যথেষ্ট নয়। ≈ MS Sakib  «আলাপ»  ০১:৫৭, ২৩ জানুয়ারি ২০২৫ (ইউটিসি)  উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
থাম্ব|অ্যানালগ ডিজিটাল সার্কিট সকল প্রকল্প  অ্যানালগ বর্তনী বা ইংরেজি পরিভাষাতে অ্যানালগ সার্কিট () বলতে এমন ধরনের বর্তনীকে বোঝায় যেখানে কারেন্ট অথবা ভোল্টেজ সময়ের সাথে সাথে নিরবিছিন্ন ভাবে পরিবর্তিত হতে থাকে। অ্যানালগ বর্তনী মুলত দুই ভাবে তৈরি করা হয়ঃ ১। শ্রেনী বর্তনী ২। সমান্তরাল বর্তনী। শ্রেণী বর্তনীতে একই সময়ে বিদ্যুৎ প্রবাহ শ্রেণিবদ্ধভাবে সংযুক্ত উপাদানসমূহের ভিতর দিয়ে প্রবাহিত হয়। এক্ষেত্রে উপাদানসমূহের বিভবের পরিবর্তন ঘটে। অপরপক্ষে সমান্তরাল বর্তনীতে উপাদানসমূহের বিভব একই থাকে কিন্তু বিদ্যুৎ প্রবাহ রেজিস্টেন্স অনুযায়ী বিভক্ত হয়ে পড়ে।   আরও দেখুন    তড়িৎ প্রকৌশল  ইন্টেল  সান মাইক্রোসিস্টেম্‌স  ইন্টেল মাইক্রোপ্রসেসরসমূহের তালিকা  বিষয়শ্রেণী:ইলেকট্রনিক্স
অজয় ঘোষ বা অজয়কুমার ঘোষ (২০ ফেব্রুয়ারি ১৯০৯ ― ১৩ জানুয়ারি ১৯৬২) ছিলেন ভারতের কমিউনিস্ট পার্টির একজন পলিটব্যুরো সদস্য ও অন্যতম তাত্ত্বিক নেতা। ভারতের স্বাধীনতা আন্দোলনে তিনি ছিলেন শহীদ ভগৎ সিং এর অন্যতম সহযোগী।   প্রারম্ভিক জীবন  অজয় ঘোষ বর্ধমান জেলার মিহিজামে জন্মগ্রহণ করেন। পিতার নাম শচীন্দ্রনাথ ঘোষ। চিকিৎসক পিতার সাথে কানপুরে তার ছোটবেলা অতিবাহিত হয়। ১৯২৬ সালে এলাহাবাদ বিশ্ববিদ্যালয়ে প্রবেশের আগেই ভগৎ সিং, বটুকেশ্বর দত্ত প্রমুখের সাথে আলাপ হয়। রসায়ন শাস্ত্রে এম এস সি পড়ার সময় গ্রেপ্তার হয়েছিলেন তিনি।   রাজনীতি  ১৯২৮ সালে বিপ্লবী ভগৎ সিং, ফণী ঘোষ সহ হিন্দুস্থান সোশালিস্ট রিপাবলিকান এসোসিয়েশন প্রতিষ্ঠা করেন। ১৯২৯ সালে লাহোর ষড়যন্ত্র মামলায় অভিযুক্ত হন অজয়, প্রমাণাভাবে মুক্তি পান। মানবেন্দ্রনাথ রায়ের সাথেও কাজ করেছেন অজয় ঘোষ। ১৯৩১ সালে আবার গ্রেফতার হন ও ১৯৩৩ সালে মুক্তি পেয়ে কমিউনিস্ট পার্টিতে যোগ দেন। ১৯৩৪ সালে অজয় ঘোষ ভারতের কমিউনিস্ট পার্টির কেন্দ্রীয় কমিটির সদস্য ও ১৯৩৬ সালে পলিটব্যুরোর সদস্য হন। ১৯৩৮ সালে দলের মুখপত্র ন্যাশনাল ফ্রন্টের সম্পাদক হয়েছিলেন তিনি। আদিবাসী সমস্যা, আন্তর্জাতিক কমিউনিস্ট আন্দোলন, লাহোর ষড়যন্ত্র মামলা ইত্যাদি বিষয়ে বহু উল্লেখযোগ্য রাজনৈতিক প্রবন্ধ ও বই লিখেছেন তিনি। ১৯৫১ সালে দলের সাধারণ সম্পাদক নির্বাচিত হওয়ার পর থেকে আমৃত্যু সেই পদে থাকেন। তিনি ছিলেন পূর্ববর্তী নেতা বি টি রণদিভের পার্টি লাইনের কঠোর সমালোচক। ১৯৬২ সালে ভারত-চীন যুদ্ধ শুরু হলে অবিভক্ত কমিউনিস্ট পার্টির প্রধান নেতা অজয় ভারতপন্থী অবস্থান নেন।ভারত-চীন সীমান্ত বিরোধ এবং ভারতের কমিউনিস্ট পার্টি: রেজোলিউশন, বিবৃতি এবং বক্তৃতা, ১৯৫৯-১৯৬৩ (ভারতের কমিউনিস্ট পার্টি, ১৯৬৩), ৬১-৯৬“The Sino-Indian Border Dispute,” বি. ৬৪৪ (আর) নভেম্বর, ১৯৬২, ৪, ভারত, ৪-এর ৩ নং সিপিআর ১২-৬১-১২-৬২ ফোল্ডার, পেপারস অফ প্রেসিডেন্ট কেনেডি, ন্যাশনাল সিকিউরিটি ফাইল, রবার্ট কোমার, বক্স ৪২০, জন এফ কেনেডি লাইব্রেরি।   মৃত্যু  দেউলি বন্দীনিবাসে থাকাকালীন যক্ষ্মা রোগে আক্রান্ত হন অজয় ঘোষ। জওহরলাল নেহ্‌রু ও অন্যান্য রাজনৈতিক ব্যক্তিবর্গের চেষ্টায় মুক্তি পান ও রাঁচিতে স্বাস্থ্য উদ্ধার করতে যান। ১৩ জানুয়ারি, ১৯৬২ সালে তার মৃত্যু ঘটে।   তথ্যসূত্র   বিষয়শ্রেণী:১৯০৯-এ জন্ম বিষয়শ্রেণী:১৯৬২-এ মৃত্যু বিষয়শ্রেণী:ভারতবর্ষে ব্রিটিশবিরোধী আন্দোলন বিষয়শ্রেণী:ভারতীয় সাম্যবাদী বিষয়শ্রেণী:ভারতের কমিউনিস্ট পার্টির রাজনীতিবিদ বিষয়শ্রেণী:বাঙালি রাজনীতিবিদ বিষয়শ্রেণী:ভারতীয় স্বাধীনতার বিপ্লবী আন্দোলন বিষয়শ্রেণী:ভারতীয় স্বাধীনতা কর্মী বিষয়শ্রেণী:পশ্চিমবঙ্গের ভারতের কমিউনিস্ট পার্টির রাজনীতিবিদ বিষয়শ্রেণী:এলাহাবাদ বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিম বর্ধমান জেলার ব্যক্তি
কুমুরাম ভীম উপজাতীয় জাদুঘর কোমারাম ভীম আসিফবাদ জেলার কেরামেরি মণ্ডলের জোডেঘাট গ্রামে অবস্থিত। জোডেঘাট জাদুঘর, যা আসিফাবাদ জাদুঘর নামেও পরিচিত, আসিফাবাদ এবং সংলগ্ন এলাকার অন্যতম গুরুত্বপূর্ণ সাংস্কৃতিক স্থান।  এই জাদুঘরটি আসিফাবাদের উপজাতীয় সংস্কৃতি এবং ঐতিহ্যের দিক থেকে ঐতিহাসিকভাবে সবচেয়ে গুরুত্বপূর্ণ স্থানগুলির মধ্যে একটি হিসেবে বিবেচিত। ১৯৪০ সালের ১লা সেপ্টেম্বর আদিবাসী যোদ্ধা কুমুরাম ভীম ও তার সঙ্গীরা জোডেঘাটে শহীদ হন এবং এই স্থানটি সাহসিকতা ও বীরত্বের প্রতীক হিসেবে খ্যাতি অর্জন করে।  জনপ্রিয় আদিবাসী বিপ্লবী কুমুরাম ভীম আদিবাসীদের অধিকারের জন্য লড়াই করেছিলেন এবং তিনি জল, জঙ্গল এবং জমিন সম্পর্কে তাঁর চিন্তাধারার জন্য পরিচিত।   ইতিহাস  জল, জঙ্গল এবং জমিনের জন্য সাহসিকতার সাথে লড়াই করা আদিবাসী প্রধানদের সম্মানে ২০১৬ সালের ১৬ই অক্টোবর মুখ্যমন্ত্রী কালভাকুন্তলা চন্দ্র শেখর রাও এই জাদুঘরটি উদ্বোধন করেন।  কুমুরাম ভীম ছিলেন একজন আদিবাসী নেতা যিনি আদিবাসীদের অধিকার এবং বনভূমি রক্ষার জন্য নিজাম পুলিশের বর্বরতার বিরুদ্ধে রুখে দাঁড়িয়েছিলেন। দুর্গম স্থানে ভালো প্রতিরক্ষা সুবিধা থাকায়, কুমুরাম ভীম পুলিশ বাহিনীর বিরুদ্ধে লড়াইয়ের কেন্দ্র হিসেবে জোডেঘাটকে বেছে নিয়েছিলেন। জল, জঙ্গল এবং জমিনের উপর ভীমের সার্বভৌমত্বের আকাঙ্ক্ষায় আদিবাসীরা আলোড়িত হয়েছিল। এই খবর দ্রুত আসিফাবাদ জেলার কেরামেরি মণ্ডলের নবনির্মিত ১২টি ছোট গ্রামে ছড়িয়ে পড়ে। তিনি নিজামদের বিরুদ্ধে লড়াইয়ের জন্য গেরিলা যুদ্ধ পদ্ধতি ব্যবহার করেছিলেন।  ১৯৪০ সালের ১০ই সেপ্টেম্বর ভীম জোডেঘাটের আভাল পেনে তার শেষ সভা করেন এবং নিজামের লোকেরা তাকে আক্রমণ করে। সংঘর্ষে কুমুরাম ভীম এবং তার বেশ কয়েকজন অনুসারী নিহত হন।   আকর্ষণ  তেলেঙ্গানা সরকার আদিবাসী যোদ্ধা কুমুরাম ভীমের গুরুত্ব উপলব্ধি করে তার সম্মানে একটি জাদুঘর তৈরি করেছে। পরবর্তীতে, আসিফাবাদ অঞ্চলে উপজাতীয় ঐতিহ্যের কেন্দ্র হিসেবে জাদুঘর নির্মাণ ও উন্নয়নের জন্য ২৫ কোটি টাকার অনুদান অনুমোদিত হয়।  জাদুঘরটিতে মূলত গোণ্ড, কোল্লাম, থোটি, অন্ধ এবং প্রধানদের বিভিন্ন উপজাতীয় নিদর্শনের সংগ্রহ রয়েছে। জাদুঘরে উপজাতীয় রীতিনীতি এবং ঘটনাবলী তুলে ধরা ভাস্কর্যও রয়েছে। এই জাদুঘরটি উপজাতীয় সংস্কৃতির প্রতিনিধিত্বকারী একটি কেন্দ্র হিসেবে দাঁড়িয়ে আছে এবং এখানে উপজাতীয় দেবতাদের মূর্তিও রয়েছে।   চিত্রশালা    তথ্যসূত্র    বহিঃসংযোগ   আসিফাবাদ জেলা পোর্টালের লিঙ্ক  বিষয়শ্রেণী:কোমারম ভীম আসিফবাদ জেলা বিষয়শ্রেণী:ভারতের জাদুঘর বিষয়শ্রেণী:উপজাতীয় জাদুঘর বিষয়শ্রেণী:উইকিউপাত্তে স্থানাঙ্ক আছে বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো